Μεχντί Ταρεμί

Ο Μεχντί Ταρεμί (περσικά: مهدی طارمی, γενν. 18 Ιουλίου 1992) είναι Ιρανός επαγγελματίας ποδοσφαιριστής, ο οποίος αγωνίζεται ως επιθετικός για τον Ολυμπιακό. Είναι διεθνής με την Εθνική Ιράν. Έκανε την πρώτη του εμφάνιση για το  Ιράν το 2015, και εκπροσώπησε το Ιράν στο Παγκόσμιο Κύπελλο του 2018 και του 2022, καθώς και στο Ασιατικό Κύπελλο Εθνών του 2019 και του 2023.

 Σταδιοδρομία σε συλλόγους 

 Περσέπολις 
Αφού έγινε ο κορυφαίος σκόρερ της 2ης Κατηγορίας Ιράν, ο Ταρεμί είχε προσφορές από πολλές ομάδες. Εντάχθηκε με διετές συμβόλαιο στην Περσέπολις Τεχεράνης το καλοκαίρι του 2014.

 Αλ Γκαράφα 
Στις 8 Ιανουαρίου 2018, ο Ταρεμί υπέγραψε συμβόλαιο 18 μηνών με την καταριανή Αλ Γκαράφα ΣΚ. Σημείωσε το πρώτο του γκολ στο πρώτο παιχνίδι του ΑΦΚ Τσάμπιονς Λιγκ 2018 εναντίον της Αλ Τζαζίρα.

 Ρίο Άβε 
Στις 23 Ιουλίου 2019, ο Ταρεμί υπέγραψε διετές συμβόλαιο με την πορτογαλική Ρίο Άβε. Σημείωσε χατ τρικ στον πρώτο του αγώνα ως βασικός στην Πριμέιρα Λίγα στις 23 Αυγούστου 2019, σε ένα παιχνίδι εναντίον της Άβες.

Ο Ταρεμί ολοκλήρωσε την πρώτη του σεζόν με 18 γκολ, όπου βρέθηκε στην κορυφή μαζί με τους Πίζι και Κάρλος Βινίσιους της Μπενφίκα, με τον τελευταίο να κερδίζει το τρόπαιο του κορυφαίου σκόρερ (Bola da Prata), καθώς είχε αγωνιστεί λιγότερα λεπτά από τους τρεις.

 Πόρτο 
Τον Αύγουστο του 2020, ο Ταρεμί υπέγραψε τετραετές συμβόλαιο με την Πόρτο. Σημείωσε το πρώτο του γκολ στις 8 Νοεμβρίου 2020, σε μία εντός έδρας νίκη με 3-1 εναντίον του Πορτιμονένσε. Στις 17 Φεβρουαρίου 2021, ο Ταρεμί άνοιξε το σκορ για την Πορτο εναντίον της Γιουβέντους στον πρώτο αγώνα του Γύρου των 16 στο ΟΥΕΦΑ Τσάμπιονς Λιγκ 2020–21. Έγινε ο πρώτος Ιρανός που σκόραρε στην πρώτη νοκ άουτ φάση της διοργάνωσης. Στις 13 Απριλίου, σημείωσε το νικητήριο γκολ με θεαματικό ψαλίδι στη νίκη με 1-0 εναντίον της Τσέλσι στα προημιτελικά του Τσάμπιονς Λιγκ, αλλά η Πόρτο έχασε με 1-2 στο συνολικό σκορ. Μετά τον τελικό, το γκολ του εναντίον της Τσέλσι ψηφίστηκε ως το καλύτερο γκολ του Τσάμπιονς Λιγκ της σεζόν. Το γκολ του απέφερε επίσης το βραβείο «Γκολ της Σεζόν UEFA.com» και αργότερα ήταν υποψήφιο για το Βραβείο Πούσκας της FIFA. Ο Ταρεμί ολοκλήρωσε την σεζόν 2020-21 με 16 γκολ και 11 ασίστ. Κέρδισε το πρώτο του τίτλο Πριμέιρα Λίγα τη σεζόν 2021-22 με την Πόρτο.

Ο Ταρεμί ολοκλήρωσε τη σεζόν 2022-23 με 22 γκολ και 7 ασίστ στο πρωτάθλημα, κερδίζοντας το βραβείο του κορυφαίου σκόρερ και το δεύτερο Κύπελλο Πορτογαλίας με την Πόρτο. Επίσης, ονομάστηκε στην Ομάδα της Χρονιάς της Πριμέιρα Λίγα, για τέταρτη συνεχόμενη φορά.

 Ίντερ Μιλάνου 
Στις 13 Ιουλίου 2024, ο Ταρεμί υπέγραψε τριετές συμβόλαιο με την ιταλική Ίντερ Μιλάνου. Έγινε έτσι ο πρώτος Ιρανός παίκτης, καθώς και ο δεύτερος Ασιάτης στην ιστορία της Ίντερ Μιλάνου.

 Ολυμπιακός Πειραιώς 
Στις 31 Αυγούστου 2025, ο Ταρεμί έγινε κι επίσημα παίκτης του Ολυμπιακού Πειραιώς. Στις 13 Σεπτεμβρίου 2025, ο Ταρεμί πραγματοποίησε το ντεμπούτο του με την φανέλα του Ολυμπιακού σκοράροντας δύο τέρματα στην νικηφόρα εντός έδρας αναμέτρηση με 5-0 επί του Πανσερραϊκού για την 2η αγωνιστική της Σούπερ Λιγκ. Στις 26 Νοεμβρίου του ίδιου έτους, σκόραρε στην εντός έδρας ήττα της ομάδας του με 4-3 από την Ρεάλ Μαδρίτης, στα πλαίσια της 5ης αγωνιστικής της League Phase του ΟΥΕΦΑ Τσάμπιονς Λιγκ. Στις 20 Ιανουαρίου του 2026, σκόραρε το 2ο τέρμα της ομάδας του στην νικηφόρα εντός έδρας αναμέτρηση με 2-0 επί της Μπάγερ Λεβερκούζεν για την 7η αγωνιστική του ίδιου θεσμού.

 Εθνική ομάδα 
μικρογραφία|Ο Ταρεμί πανηγυρίζει το γκολ του Ιράν εναντίον του Μαρόκο στο Παγκόσμιο Κύπελλο του 2018.
Ο Ταρεμί έκανε το ντεμπούτο του εναντίον του για την Εθνική Ιράν εναντίον του Ουζμπεκιστάν, σε φιλικό αγώνα στις 11 Ιουνίου 2015. Αγωνίστηκε επίσης ως αλλαγή σε αγώνα προκριματικών του Παγκοσμίου Κυπέλλου του 2018 εναντίον του Τουρκμενιστάν στις 16 Ιουνίου 2015.

Στις 3 Σεπτεμβρίου 2015, ο Ταρεμί σκόραρε το πρώτο του γκολ, στη νίκη με 6-0 επί του Γκουάμ για τα προκριματικά του Παγκόσμιου Κυπέλλου του 2018. Στις 23 Μαρτίου 2017, ο Ταρεμί σημείωσε το νικητήριο και μοναδικό γκολ του Ιράν στην νίκη εναντίον του Κατάρ στο τελικό γύρο των προκριματικών του Παγκοσμίου Κυπέλλου. Ακολούθησε ένα ακόμη γκολ στις 28 Μαρτίου 2017, στη νίκη με 1-0 εναντίον της Κίνας. Στις 12 Ιουνίου 2017, ο Ταρεμί σκόραρε το δεύτερο γκολ για το Ιράν στη νίκη με 2-0 εναντίον του Ουζμπεκιστάν, για να σφραγίσει την πρώτη συνεχόμενη πρόκριση της χώρας σε δύο Παγκόσμια Κύπελλα. Τον Ιούνιο του 2018, ονομάστηκε στην τελική 23άδα του Ιράν για το Παγκόσμιο Κύπελλο του 2018 στη Ρωσία. Με το σκορ να είναι ισόπαλο με 1-1 στις καθυστερήσεις στον αγώνα του Ιράν με την Πορτογαλία, ο Ταρεμί αστόχησε σε καθαρή ευκαιρία για γκολ από αριστερά, που θα είχε αποκλείσει την Πορτογαλία και το Ιράν θα είχε προκριθεί στο γύρο των 16.

Επίσης, συμπεριλήφθηκε στην τελική 26άδα του Ιράν για το Παγκόσμιο Κύπελλο του 2022. Στο πρώτο παιχνίδι της φάσης ομίλων, σημείωσε δύο γκολ, καθώς το Ιράν έχασε με 6-2 από την Αγγλία.

 Τίτλοι και διακρίσεις 

Τίτλοι
Περσέπολις

 Πρωτάθλημα Ιράν: 2016-17
 Σούπερ Καπ Ιράν: 2017

Αλ Γκαράφα

 Σταρς Καπ Κατάρ: 2018-19

Πόρτο

 Πριμέιρα Λίγα: 2021-22
 Κύπελλο Πορτογαλίας: 2021-22, 2022-23, 2023-24
 Τάσα ντα Λίγκα: 2022-23
 Σούπερ Καπ Πορτογαλίας: 2020, 2022

Ιράν

 Κύπελλο Εθνών ΠΟΚΑ: 2023
 Διεθνές Τουρνουά Ιορδανίας: 2023

Ατομικές διακρίσεις

 Ιρανός Ποδοσφαιριστής της Χρονιάς: 2016, 2017
 Επιθετικός της Χρονιάς του Πρωταθλήματος Ιράν: 2014-15, 2015-16, 2016-17
 Κορυφαίος Σκόρερ του Πρωταθλήματος Ιράν: 2015-16, 2016-17
 Ομάδα της Χρονιάς του Πρωταθλήματος Ιράν: 2014-15, 2015-16, 2016-17
 Κορυφαίος Σκόρερ της 2η Κατηγορίας Ιράν (Β΄ Όμιλος): 2013-14, 2013–14
 Ομάδα της Χρονιάς της Πριμέιρα Λίγα: 2019-20, 2020-21, 2021-22, 2022-23
 Κορυφαίος Σκόρερ της Πριμέιρα Λίγα: 2019-20, 2022-23
 Κορυφαίος σε Ασίστ της Πριμέιρα Λίγα: 2020-21
 Κορυφαίος Σκόρερ του Κύπελλο Εθνών ΠΟΚΑ: 2023
 Καλύτερος Παίκτης του Κύπελλο Εθνών ΠΟΚΑ: 2023
 UEFA Γκολ της Διοργάνωσης από τους φιλάθλους: 2020-21
 Ομάδα της Διοργάνωσης του Ασιατικού Κυπέλλου Εθνών: 2023

 Δείτε επίσης 

 Κατάλογος ποδοσφαιριστών ανδρών με 50 ή περισσότερα διεθνή γκολ

 Παραπομπές 

 Εξωτερικοί σύνδεσμοι 


 Προφίλ  στον ιστότοπο της Πόρτο


Κατηγορία:Ιρανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ιράν Κ20
Κατηγορία:Ποδοσφαιριστές Εθνικής Ιράν
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ασιατικού Κυπέλλου Εθνών 2019
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ασιατικού Κυπέλλου Εθνών 2023
Κατηγορία:Ποδοσφαιριστές ΦΚ Περσέπολις
Κατηγορία:Ποδοσφαιριστές Προ Λιγκ Ιράν
Κατηγορία:Ποδοσφαιριστές Αλ Γκαράφα ΣΚ
Κατηγορία:Ποδοσφαιριστές Πρωταθλήματος Κατάρ
Κατηγορία:Ξένοι ποδοσφαιριστές στο Κατάρ
Κατηγορία:Ποδοσφαιριστές Ρίο Άβε ΦΚ
Κατηγορία:Ποδοσφαιριστές Πριμέιρα Λίγκα
Κατηγορία:Ξένοι ποδοσφαιριστές στην Πορτογαλία
Κατηγορία:Ποδοσφαιριστές ΦΚ Πόρτο
Κατηγορία:Ποδοσφαιριστές Ίντερ
Κατηγορία:Ποδοσφαιριστές Σέριε Α
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα